
Loa andmine spordiürituse korraldamiseks
1. Asjaolud ja menetluse käik

MTÜ Jalgpalliklubi Narva Trans (jalgpalli meistriliigasse kuuluv spordiklubi) poolt Narva Linnavalitsuse Kultuuriosakonda on laekunud taotlus jalgpalli mängu korraldamise loa saamisest. Mäng toimub 28.06.2008.a. kell 17.00 Kreenholmi staadonil JK Narva Trans ja FC Ekranas vahel Intertoto Karika raames. Narva Linnavalitsuse Kultuuriosakond edastas oma poolt antud taotlus antud mängu kooskõlastamiseks piirkonna politseiprefektuurile ja päästeenistusele ning on saanud kooskõlastused. 
2. Õiguslikud alused
Vastavalt Spordiseaduse § 20 lõikele 1 esitab spordiürituse korraldaja vähemalt üks kuu enne spordiürituse korraldamise päeva spordiürituse korraldamise asukohajärgsele valla- või linnavalitsusele spordiürituse korraldamise loa saamiseks kirjaliku taotluse. 
Vastavalt Spordiseaduse § 20 lõike 2 punktile 3 spordiüritused, mille korraldamiseks on vaja taotleda nimetatud luba on meistriliiga jalgpalli-, jäähoki- või korvpalliklubi sõpruskohtumine välismaa klubi või koondisega. 
Vastavalt Spordiseaduse § 20 lõikele 3 valla- või linnavalitsus edastab nimetatud loa taotluse viivitamata kooskõlastamiseks piirkonna politseiprefektuurile ja päästeteenistusele ning vajadusel muudele ametkondadele, kes kooskõlastavad või jätavad loa taotluse kooskõlastamata viie tööpäeva jooksul loa taotluse kooskõlastamiseks esitamisest. Nimetatud ametkonnad võivad turvalisuse tagamise eesmärgil loa taotluse kooskõlastada tingimuslikult.  
Vastavalt Spordiseaduse § 21-le annab valla- või linnavalitsus loa kümne tööpäeva jooksul loa taotluse esitamisest. 

3. Otsus

Lubada MTÜ-l Jalgpalliklubi Narva Trans (reg. kood 80069833, Kangelaste 45, Narva 20604, tel. 357 3300) korraldada Narva linnas Kreenholmi staadionil 28.06.2008.a. algusega kell 17.00 mängu Intertoto Karika raames FC Ekranas vastu.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

